Προβάλετε το προϊόν σας ή την εταιρεία σας εδώ επικοινωνήστε στο @ subs4free.info σήμερα
ΤΟ ΕΓΓΥΣ ΜΕΛΛΟΝ.
ΜΙΑ ΕΠΟΧΗ ΕΛΠΙΔΑΣ ΚΑΙ ΔΙΑΜΑΧΗΣ.
Η ΑΝΘΡΩΠΟΤΗΤΑ ΨΑΧΝΕΙ ΣΤΑ ΑΣΤΡΑ ΝΟΗΜΟΣΥΝΗ ΚΑΙ ΠΡΟΟΠΤΙΚΗ ΠΡΟΟΔΟΥ.
ΣΤΑ ΑΣΤΡΑ
Είμαι ήρεμος, σταθερός.
Κοιμήθηκα καλά. 8,2 ώρες. Χωρίς εφιάλτες.
Είμαι έτοιμος να φύγω.
Έτοιμος να κάνω τη δουλειά μου, όσο καλύτερα μπορώ.
Εστιάζω μόνο στα σημαντικά, αποκλείω όλα τα άλλα.
Θα πάρω μόνο ρεαλιστικές αποφάσεις.
Δε θα επιτρέψω στον εαυτό μου να αφαιρεθεί.
Δε θα επιτρέψω στο μυαλό μου να σταθεί σε ό,τι δεν είναι σημαντικό.
Δε θα βασιστώ σε κανέναν και σε τίποτα.
Δε θα είμαι επιρρεπής σε λάθη.
Καρδιακός σφυγμός 47. Υποβολή.
Η ψυχολογική σας αξιολόγηση εγκρίθηκε.
Πάντα ήθελα να γίνω αστροναύτης...
για το μέλλον της ανθρωπότητας κι όλα αυτά.
Τουλάχιστον αυτό έλεγα πάντα στον εαυτό μου.
Βλέπω τον εαυτό μου απ' έξω.
Χαμογελώ, δείχνω μια πλευρά.
Είναι μια παράσταση...
με το μάτι μου στην έξοδο.
Πάντα στην έξοδο.
Μόνο μη μ' αγγίξετε.
Στο καλό, Ταγματάρχα. Να προσέχετε.
Σ' ευχαριστώ.
Ρόι, ο στύλος Μπράβο έχει έναν ρομποτικό βραχίονα στο 93Ε που δυσλειτουργεί.
Θέλουμε να πας με μια ομάδα να το ελέγξετε.
Να κάνετε κάποιες μετρήσεις. Όβερ.
Ελήφθη. Πηγαίνω προς τα εκεί.
Καλημέρα στους αστροναύτες μας στη Διεθνή Διαστημική Κεραία.
Είναι μια όμορφη μέρα.
Τέλεια για να προσπαθήσουμε να επικοινωνήσουμε...
με τους μακρινούς γείτονές μας στους ουρανούς.
Τουλάχιστον είναι άνετα εδώ έξω.
Το διάστημα το καταλαβαίνω.
Κέντρο, βλέπω τον βραχίονα. Όβερ.
Ελήφθη, Ταγματάρχα. Προχωρήστε.
Ελήφθη. Πηγαίνω στη μονάδα τώρα.
Κέντρο, βλέπω μια υπέρταση στον στύλο C. Το βλέπετε;
Ελήφθη, Ρόι.
Κέντρο, έχουμε πολύ κόσμο εκεί πάνω. Όβερ.
-Περιμένετε, το ελέγχουμε. -Κέντρο, συμβαίνει παντού.
Κόβω το ρεύμα.
Φύγε απ' τον πύργο αμέσως!
Πρέπει να φύγεις!
Θεέ μου!
Κέντρο, εδώ Μακμπράιντ.
Είμαι σε περιδίνηση. Η ατμόσφαιρα είναι πολύ αραιή για σταθεροποίηση.
Προσπαθώ να μειώσω την ταχύτητα για να μη χάσω τις αισθήσεις μου.
Κέντρο, ακούτε;
"Μια αυτοκαταστροφική πλευρά."
Αυτό μου έλεγε εκείνη.
Θα έπρεπε να νιώθω κάτι.
Επέζησα.
Θα έπρεπε να νιώθω κάτι.
Σ' αυτό που έγινε γνωστό ως "Το Κύμα"...
μια σειρά καταστροφικών ηλεκτρικών καταιγίδων χτύπησε όλη την υφήλιο...
και οι επιστήμονες ανησυχούν ότι δεν απαλλαχτήκαμε από αυτές.
Η προέλευσή τους; Το έξω διάστημα.
Η αιτία άγνωστη μέχρι στιγμής...
Μήνυμα από SPACECOM.
Μετά την πρόσφατη καταστροφή...
απαιτείται η παρουσία σας για μια ενημέρωση...
που θα λάβει χώρα στο Κτίριο 91, στη Βάση Βάντερστιν.
Αυτή η συνάντηση είναι άκρως απόρρητη.
Ρόι, τι κάνεις; Ευχαριστώ που ήρθες.
-Στρατηγέ. -Ο Λοχαγός Ρίβας...
Επικεφαλής των Ειδικών Επιχειρήσεων της SPACECOM.
-Κύριε. -Ταγματάρχα.
Η Υποστράτηγος Βόγκελ, υπεύθυνη Ασφαλείας.
Ήρθαν χτες βράδυ απ' τη Βιρτζίνια, για να σε δουν.
Ευχαριστώ.
Το προφίλ σου είναι πολύ εντυπωσιακό.
Τα πήγες εξαιρετικά σε όλα τα τεστ αξιολόγησης.
Βασική μάχη, διαστημική εκπαίδευση. Εξαιρετικός σε όλα.
Λέγεται ότι ο σφυγμός σου δεν ξεπέρασε ποτέ το 80...
σε καμιά διαστημική έξοδο, ακόμα και στην πρόσφατη πτώση.
-Αληθεύει αυτό; -Μέχρι στιγμής, ναι.
Πολύ εντυπωσιακό.
Σύμφωνα μ' αυτό, έχετε κάνει ένα γάμο, χωρίς παιδιά.
Μάλιστα.
Είναι επικίνδυνη δουλειά, όπως ξέρουμε. Καλύτερα να μην επιβαρύνουμε άλλους.
Σωστά.
Δε σε φέραμε εδώ για να μιλήσουμε για την πτώση σου, Ρόι.
Έχουμε κάτι...
άκρως απόρρητο να σου δείξουμε.
Καθίστε, Ταγματάρχα.
Μάλιστα.
Πρόκειται να δεις φασματογράμματα του Ποσειδώνα.
Είναι εκρήξεις κοσμικών ακτινών.
Αυτό τραβήχτηκε πριν 11 ημέρες.
Απελευθέρωσε σωματίδια υψηλής ενέργειας...
που προκάλεσαν καταστροφικές υπερτάσεις σε όλο τον κόσμο.
Κι αυτό είναι που παραλίγο να σε σκοτώσει.
Οι ακτίνες δυναμώνουν καθώς εκπέμπονται προς τη Γη.
Ταγματάρχα, τι ξέρετε για το Σχέδιο Λίμα;
Η πρώτη επανδρωμένη αποστολή στο έξω ηλιακό σύστημα.
Πριν 29 χρόνια, όπως ξέρετε.
Και κυβερνήτης ήταν...
Ήταν ο πατέρας μου.
Το σκάφος εξαφανίστηκε περίπου στο 16ο έτος της αποστολής.
Δε βρέθηκαν ποτέ στοιχεία. Αποστολές στο απώτερο διάστημα σταματήσαν μετά.
Ναι, αυτός είναι.
Θα μας πείτε πώς αντιμετωπίσατε την απουσία του πατέρα σας;
Λοιπόν...
Η μητέρα μου σίγουρα επηρεάστηκε. Ήταν συνέχεια άρρωστη.
Αλλά ήταν αφοσιωμένος στη δουλειά του...
και σίγουρα ήταν δύσκολο και για εκείνον.
Ρόι...
ξέρουμε κάτι που μπορεί να σε σοκάρει.
Πιστεύουμε ότι ο πατέρας σου είναι ακόμα ζωντανός κοντά στον Ποσειδώνα.
Πού ακριβώς δε γνωρίζουμε.
Στείλαμε πολλά drones, αλλά είναι τεράστια η περιοχή.
Ο πατέρας μου ζει;
Έτσι πιστεύουμε.
Ρόι, το κύμα είναι αποτέλεσμα κάποιας αντίδρασης αντί-ύλης.
Το Σχέδιο Λίμα λειτουργούσε με τέτοια ενέργεια κι ο πατέρας σου ήταν επικεφαλής.
Μιλάμε για μια εν δυνάμει ασταμάτητη αλυσιδωτή αντίδραση.
Η ανεξέλεγκτη απελευθέρωση αντί-ύλης...
μπορεί να απειλήσει τη σταθερότητα ολόκληρου του ηλιακού μας συστήματος.
Μπορεί να καταστραφεί κάθε μορφή ζωής.
Θα θέλαμε να στείλετε ένα προσωπικό μήνυμα στον Άρη μέσω ασφαλούς λέιζερ...
προς αυτό που ελπίζουμε να είναι το Σχέδιο Λίμα.
Το κείμενο θα συνταχθεί εκ των προτέρων, φυσικά.
Στον Άρη; Θα πάω στον Άρη;
Είναι το τελευταίο ασφαλές κέντρο που διαθέτουμε.
Ρόι, πρέπει να μάθουμε τι έχουμε ν' αντιμετωπίσουμε.
Η υπόγεια βάση μας στον Άρη ήταν η μόνη που δεν επηρεάστηκε απ' το κύμα.
Και πιστεύουμε ότι μια προσωπική έκκληση στον πατέρα σου, ίσως βρει ανταπόκριση.
Θα εντοπίσουμε το σήμα...
θα τον βρούμε και θα δούμε με τι τρόπο θα το σταματήσουμε αυτό.
Αυτό που συμβαίνει είναι μια κρίση άγνωστου μεγέθους.
Βασιζόμαστε σ' εσένα να μας βοηθήσεις να τον βρούμε.
Είσαι μαζί μας;
-Ναι, είμαι. -Ωραία.
Θα πας πρώτα στη Σελήνη. Τα σκάφη μεγάλων αποστάσεων είναι στην Απώτερη Πλευρά.
-Μετά όλα θα είναι εμπιστευτικά. -Μάλιστα.
Δεδομένου του μεγέθους της απειλής...
έχουμε επινοήσει μια ιστορία για να αποφύγουμε τον πανικό.
Θα ταξιδέψετε συμβατικά στη Σελήνη για να κρατήσετε χαμηλό προφίλ.
Ο συνταγματάρχης Προύιτ θα είναι ο σύνδεσμός σας στο εξής.
Πρέπει να διατηρηθεί απόλυτη εχεμύθεια.
"Είσαι μαζί μας;"
Λες κι έχω επιλογή.
Ο πατέρας μου ήταν πρωτοπόρος.
Θυσιάστηκε στην έρευνα για νοήμονα ζωή.
Ο πατέρας μου ήταν το πρόγραμμα.
ΚΛΙΦΟΡΝΤ ΜΑΚΜΠΡΑΪΝΤ
Ήμουν 16 ετών όταν έφυγε, 29 όταν εξαφανίστηκε.
Αρχειοθετημένο μήνυμα, ληφθέν πριν 27 χρόνια...
Κι αυτό είναι όλο.
Ρόι, μήνυμα απ' τον πατέρα σου.
Σου μιλάω απ' το Σχέδιο Λίμα.
Μόλις περάσαμε τον Δία, με τελικό προορισμό τον Ποσειδώνα.
Ξέρω ότι είδες πως προκαλέσαμε τεράστιο ενδιαφέρον...
σε όλο τον κόσμο, κι είμαστε ευγνώμονες γι' αυτό.
Κάνουμε σπουδαία πράγματα εδώ, πολύ σπουδαία.
Θα δώσουμε απάντηση στο πιο καίριο ερώτημα...
πότε θα βρούμε νοήμονα ζωή εδώ πέρα;
Και ξέρουμε ότι θα βρούμε.
Πάμε στο πέρας της ηλιόσφαιρας...
εκεί όπου το μαγνητικό πεδίο του ήλιου δε θα επηρεάζει καθόλου τα όργανά μας.
Θα ερευνήσουμε όλα τα αστρικά συστήματα για ανώτερες μορφές ζωής.
Δεν έχει ξαναγίνει και είμαστε αισιόδοξοι.
Νιώθω την ενέργειά σου εκεί πέρα και φυσικά σκέφτομαι τον Θεό...
Με συνταράσσει που βλέπω και νιώθω την παρουσία Του...
τόσο κοντά.
Σ' αγαπώ, γιε μου.
Γεια σου, Ρόι.
Ήρθα για να πάμε μαζί σ' αυτό το ταξίδι.
Να σε προσέχω.
Συνταγματάρχα, χαίρομαι που σας γνωρίζω.
Ξέρεις...
έχουμε γνωριστεί.
Πριν πολύ καιρό. Γνώριζα τον πατέρα σου.
Ήμαστε φίλοι εμείς οι δυο.
Ξεκινήσαμε μαζί, πήγαμε στο πανεπιστήμιο μαζί.
Ήταν ευφυέστατος άνθρωπος.
-Το ξέρω. -Ναι.
Και θυμάμαι όταν ήρθα στο σπίτι και σε γνώρισα.
Έτρεχες παντού.
Είχες τρελάνει την καημένη τη μητέρα σου...
Πώς νιώθεις;
Είναι μέρος της αξιολόγησής μου αυτό;
Όχι ακριβώς, αλλά ναι.
Θέλω να πω, θα σε παρακολουθούν στενά...
την ψυχική σου κατάσταση, τη συναισθηματική σου κατάσταση.
Έχεις άμεση σχέση με το αντικείμενο.
Συνταγματάρχα, αν θέλετε τη γνώμη μου, ο πατέρας μου είναι νεκρός.
Ναι...
Ήμουν σεληνιακός αστροναύτης για τη SPACECOM επί 31 χρόνια.
Και συνειδητοποίησα εκεί πέρα...
ότι ένα ταξίδι εξερεύνησης μπορεί να χρησιμοποιηθεί ως απλή απόδραση.
Σου το λέω αυτό, Ρόι, επειδή πρέπει να εξετάσουμε την πιθανότητα...
ο πατέρας σου να κρύβεται από εμάς.
Είσαι έτοιμος να πας;
Είμαι έτοιμος.
Εντάξει.
Η καραντίνα προ της εκτόξευσης σχεδόν ολοκληρώθηκε.
Δεν υπάρχει ένδειξη βακτηριακής ή ιογενούς μόλυνσης...
Πολλές φορές στη ζωή μου έκανα λάθη.
Μιλούσα, όταν έπρεπε να ακούω.
Ήμουν σκληρός, όταν έπρεπε να είμαι τρυφερός.
Σε περίπτωση ασθένειας ή ατυχήματος...
βεβαιωθείτε ότι έχετε δηλώσει μέλη της οικογένειάς σας...
σύζυγο ή σύντροφο ως εγγύτερο συγγενή στον προσωπικό σας φάκελο.
Μείωση έντασης.
Μήνυμα. Προσωπικό αρχείο. Ιβ.
Γεια σου, Ιβ. Ο Ρόι είμαι.
Λείπω πάλι, αυτό δεν είναι έκπληξη.
Ήθελα μόνο να σου πω...
Υποσχέθηκα να λέω πάντα την αλήθεια.
Αλλά δεν το έκανα.
Άκου, ήθελα να πω...
Δεν ήθελα να φύγεις.
Διαγραφή.
Ακύρωση.
Καλημέρα.
Εκπαιδεύτηκα να βάζω στεγανά.
Η SPACECOM ζητά να ολοκληρώσετε μια προ εκτόξευσης ψυχολογική αξιολόγηση.
Φαίνεται ότι αυτό κάνω στη ζωή μου.
Καρδιακός παλμός 56.
Δεν κοιμήθηκα πολύ χτες, αλλά δε θα είναι πρόβλημα.
Παραμένω έτοιμος για την αποστολή.
Πήρατε έγκριση για σεληνιακό ταξίδι.
Είναι η πρώτη σας φορά στη Σελήνη;
Όχι, αλλά έχει περάσει καιρός.
Σκοπεύετε να ταξιδέψετε έξω απ' τη ζώνη ασφαλείας;
Όχι.
Ξανά.
-Πώς είναι αυτό; -Εντάξει.
-Δεν είναι πολύ σφιχτό; -Εντάξει το νιώθω.
Αναπνεύστε.
Πτήση Virgin 6092, προς Βάση Τυχό, Σελήνη, επιβίβαση τώρα.
Καλώς ήρθατε. Είμαι η κυβερνήτης Λου.
-Προσέξτε πού πατάτε. Σκύψτε. -Εντάξει.
Γεια σας. Πακέτο ταξιδιού;
-Ναι, ευχαριστώ. -Τρίτη θέση, δεξιά.
Με συγχωρείτε.
-Γεια σας. -Γεια σας.
Υπενθυμίζουμε ότι στη Σελήνη δεν υπάρχουν σύνορα.
Πολλές ζώνες εξόρυξης είναι αμφισβητούμενες, άρα σε κατάσταση πολέμου.
-Μείνετε στην ορισμένη περιοχή... -Με συγχωρείτε.
-Μπορώ να έχω κουβέρτα και μαξιλάρι; -Φυσικά. 125 δολάρια.
-Πληρωμή δεκτή. -Ευχαριστώ.
Ειδήσεις - "Το Κύμα"
Οι νεκροί ανέβηκαν στους 43.012 μετά τις διακοπές ρεύματος κι επικοινωνιών
Καθώς πλησιάζουμε, μπορείτε να δείτε τη σειρά τηλεσκοπίων...
κοντά στον κρατήρα Άτλαντα.
Είναι η μεγαλύτερη εγκατάσταση για εξωγήινη έρευνα στη Σελήνη.
-Ζεστή πετσέτα; -Ευχαριστώ.
Ετοιμαστείτε για προσελήνωση.
ΚΑΛΩΣ ΗΡΘΑΤΕ ΣΤΗ ΣΕΛΗΝΗ
Όλες οι ελπίδες που είχαμε για ταξίδια στο διάστημα...
μαζί με σταθμούς αναψυκτικών και πωλητές T-shirt.
Μια αναπαράσταση όσων θέλαμε να αποφύγουμε στη Γη.
Είμαστε καταστροφείς κόσμων.
Αν το έβλεπε αυτό ο πατέρας μου...
θα τα γκρέμιζε όλα.
Ο πύραυλός μας λέγεται "Κηφεύς".
Το πλήρωμα θα είναι στρατιωτικό προσωπικό της SPACECOM.
Δεν έχουν ιδέα για την αποστολή μας.
Έτσι πρέπει να μείνει.
Η πλατφόρμα εκτόξευσης είναι στην άλλη πλευρά της ουδέτερης ζώνης.
Είναι πολύ επικίνδυνα...
γι' αυτό θα μας συνοδεύσει οπλισμένο προσωπικό ως την Απώτερη Πλευρά.
Συνταγματάρχα, θα μου πείτε για την τελευταία συζήτησή σας με τον πατέρα μου;
Δεν ήταν πολύ ευχάριστη.
Καβγαδίσαμε επειδή έφευγα απ' το πρόγραμμα.
Με κατηγόρησε για προδότη.
Κι αν τον βρίσκατε...
τι θα γινόταν;
Σου είναι πολύ δύσκολο αυτό, γιε μου; Επειδή πρόκειται για τον πατέρα σου;
Όχι.
Όχι, ο πατέρας μου είναι ήρωας.
Η SPACECOM αμφισβητεί κάποιον που έδωσε όλη του τη ζωή στο πρόγραμμα.
Το θεωρώ απαράδεκτο.
Ή απελπισμένο, στην καλύτερη περίπτωση.
Έχουμε πρόβλημα με πειρατές απ' τον Σεπτέμβριο.
Κάποιες χώρες τους προσφέρουν καταφύγιο.
Παίρνουν ομήρους ή κλέβουν τα οχήματά μας.
Είναι σαν την Άγρια Δύση εκεί πέρα...
αλλά θα σας πάμε στο σκάφος σας.
Πρώτη φορά πάτε σε εμπόλεμη ζώνη;
Ήμουν τρία χρόνια πάνω απ' τον Αρκτικό Κύκλο.
Εντάξει.
Κι έχω παίξει πολλά παιχνίδια μεταξύ Στρατού και Ναυτικού.
Δεν υπάρχουν πολλά που δεν έχετε δει, τότε.
Είναι σχεδόν πανσέληνος.
Ένα μεγάλο μέρος της Απώτερης Πλευράς είναι σκοτεινό, ας φορέσουμε στολές.
Σεληνιακά Οχήματα, Ομάδα C, έτοιμα για αναχώρηση...
στο συγκρότημα εκτόξευσης, πύλη 12.
Διατηρείστε αντίληψη της κατάστασης.
Όχημα 7, επιβεβαίωση ρυθμίσεων.
Κατεύθυνση 290 μοιρών.
-Ρόι; -Ναι, Συνταγματάρχα.
Κοίταξέ το. Τον μεγάλο, μπλε βόλο.
Πάντα με εκπλήσσει.
Υπολοχαγέ, το βλέπετε αυτό;
-Υπολοχαγέ... -Κάτω αριστερά.
Άλφα, τι έχουμε εδώ;
Άλφα, βλέπουμε άγνωστα οχήματα να πλησιάζουν τη θέση σας.
Πιθανή δράση πειρατών. Έχω δύο VIP μαζί μου.
Ελήφθη, ερχόμαστε να σας καλύψουμε.
Άλφα, ίσως χρειαστούμε όπλα για βοήθεια εδώ.
Πιθανή εχθρική κατάσταση...
Πάλι τα ίδια, μαλώνουμε για τους πόρους.
Δύο έρχονται πίσω μας, αριστερά.
Μάλλον πειρατές, μάλλον ψάχνουν τιμαλφή. Θα στείλουμε όπλα για βοήθεια.
Τι διάολο κάνω εδώ;
Άλφα, χρειαζόμαστε ενισχύσεις αμέσως! Πέσαμε σε ενέδρα!
-ΣΟΣ, ΣΟΣ! -Δώσε μου όπλο!
Κρατηθείτε!
Το Όχημα 3 χτυπήθηκε.
Το Όχημα 2 χτυπήθηκε.
Άλφα, θα βγούμε απ' τον δρόμο για να φτάσουμε στην Απώτερη Πλευρά.
Έχω μια τρύπα!
-Ρόι! -Έχω μια τρύπα.
-Ρόι, είσαι καλά; -Εντάξει είμαι.
Άλφα, επαναλαμβάνω, θέλουμε...
Υπολοχαγέ! Θεέ μου!
Πάμε, πάμε.
Δεν είμαι εντάξει. Επαναλαμβάνω, δεν είμαστε εντάξει.
Μας κυνηγούν πολλά εχθρικά οχήματα.
Ρόι! Προσπαθούν να μας εμβολίσουν!
Κέντρο, ο Υπολοχαγός σκοτώθηκε. Χάσαμε τη συνοδεία μας.
Αιτούμεθα άμεση βοήθεια. Όβερ.
Κέντρο, η σορός του Υπολοχαγού μπορεί να παραληφθεί...
έξω απ' τον κρατήρα Γουόλτερ.
Συλλυπητήρια.
Όβερ.
Ελήφθη, Ταγματάρχα.
Συνταγματάρχα, λαμβάνουμε σήμα ασταθούς σφυγμού στο σύστημά σας.
Σας συνιστούμε να το ελέγξετε άμεσα.
Υποτίθεται ότι είναι η ασφάλειά μου.
Καλά είμαι.
Γιατί το κάνει ακόμα;
Γιατί δε σταματάει;
Ούτε ο μπαμπάς μου μπορούσε.
Ταγματάρχα, σας περιμέναμε.
Αν θέλετε να τακτοποιήσετε προσωπικά θέματα, κάντε το τώρα.
Ο πύραυλός σας θα φύγει σε λίγο.
-Ανάπαυση, Λοχία. -Μάλιστα.
Ρόι, άφησέ με να καθίσω.
Συνταγματάρχα, τι τρέχει;
Δε θα μπορέσω να έρθω μαζί σου στον Άρη.
Αλλά πρέπει να μάθεις κάποια πράγματα, Ρόι.
Κάθε λεπτό μετράει.
Πλήρωμα Κηφέα, ετοιμαστείτε για ελέγχους.
Επικοινώνησε μαζί μου η SPACECOM.
Είναι απόρρητο.
Πάρ' το.
Θα σε βάλει σε μεγάλο κίνδυνο.
Δε σε εμπιστεύονται στη SPACECOM.
Αλλά είναι κρίσιμο...
Λοχία!
Έναρξη ελέγχων προ εκτόξευσης.
Πρέπει να φύγεις, Ρόι. Πήγαινε.
Πήγαινε!
Ταγματάρχης Μακμπράιντ, έλεγχος επικοινωνίας.
Σας ακούω καθαρά. Καλώς ήρθατε στον Κηφέα.
Θα έρθω μαζί σας, αν δε σας πειράζει.
Ναι, έχουμε ειδοποιηθεί. Πηγαίνετε στον Άρη, την τελευταία μας στάση.
Μας είχαν πει ότι θα είστε δύο.
Θα είμαι μόνο εγώ, δυστυχώς.
Σας συμπαθούμε ακόμα, ταγματάρχα... Μακμπράιντ!
Νομίζω ότι έχουμε μαζί μας τον γιο ενός θρύλου, κύριοι.
Ρόι, γιος του Κλίφορντ Μακμπράιντ.
Για φαντάσου! Ο καλύτερος στον γαλαξία.
Καλώς ορίσατε, κύριε.
Είναι επιστήμονες και τεχνικοί...
για μεγάλες αποστάσεις.
Μπορείτε να ρωτήσετε τη Διοίκηση για την κατάσταση του συνταγματάρχη Προύιτ;
Φυσικά, θα το κάνουμε τώρα.
SPACECOM, μας δίνετε στοιχεία...
Φαίνονται χαλαροί.
Πώς να είναι αυτό άραγε;
Ο συνταγματάρχης εισήχθη για επείγον χειρουργείο.
Ελήφθη.
Δε γνωρίζουν τον σκοπό μου.
Προορισμός, Ερευνητικός Σταθμός Έρσα, Άρης.
Ο τελευταίος επανδρωμένος σταθμός στο ηλιακό μας σύστημα.
Διάρκεια 19 ημέρες, 14 ώρες και 33 λεπτά. Όβερ.
Άγιε Χριστόφορε, προστάτεψέ με σήμερα και σε όλα μου τα ταξίδια.
Προειδοποίησέ με αν πλησιάζει κίνδυνος.
Ώστε να σταματήσω ...
Τέλεια, ας έρθει το μίνι μπαρ.
Διοίκηση, θα δώσουμε σταθεροποιητές διάθεσης τώρα.
Θα ακολουθήσουν οι ψυχολογικές αξιολογήσεις μας.
Φρανκ.
Ο Θεός ξέρει ότι η SPACECOM δε θα ήθελε...
να σε ξαναδεί συγκινημένο εδώ πάνω.
Ντίβερς.
Ταγματάρχα;
Δώσε μου κι εμένα ένα απ' αυτά.
Κυβερνήτα.
Έχω μια μικρή διαρροή οξυγόνου στη στολή μου. Θα το ελέγξω.
Καλή διασκέδαση. Θα σας ειδοποιήσουμε αν δούμε κανέναν εξωγήινο.
Γεια σας, SPACECOM.
Είμαστε εδώ, ο Κηφέας λαμβάνει. Έχουμε καλό ταξίδι.
Ελήφθη, Κηφέα, έχουμε τα τηλεμετρικά σας στοιχεία.
ΕΚΠΟΜΠΗ ΛΙΜΑ: ΠΡΟΣ ΤΟΜΑΣ ΠΡΟΥΙΤ, ΑΛΟΓΟΚΡΙΤΟ
Επείγουσα ενημέρωση για τον συνταγματάρχη Προύιτ Τόμας...
σχετικά με την κατάσταση του Σχεδίου Λίμα.
Η SPACECOM πιστεύει ότι εντόπισε ένα σήμα ΣΟΣ...
από το πλήρωμα του Σχεδίου Λίμα.
Το μήνυμα ίσως σημαίνει ότι ο κυβερνήτης Χ. Κλίφορντ Μακμπράιντ...
απενεργοποίησε σκοπίμως όλες τις εξωτερικές επικοινωνίες.
Υπό αυτές τις συνθήκες...
ο Κυβερνήτης ίσως έχασε τον έλεγχο.
Αν συμβαίνει αυτό...
και δεν μπορούμε να έρθουμε σε επαφή μέσω του γιου του στον Άρη...
τότε πρέπει να γίνει κάθε προσπάθεια για να εξοντωθεί ο Κυβερνήτης...
και να σταματήσουν οι υπερτάσεις.
Αυτό το μήνυμα είναι άκρως απόρρητο.
Τι συνέβη στον μπαμπά μου;
Τι βρήκε εκεί πέρα;
Αυτό τον διέλυσε;
Ή μήπως ήταν πάντα άρρωστος;
Ο πατέρας μου...
ο πιο παρασημοφορημένος αστροναύτης στην ιστορία του προγράμματος.
Ακαδημία Πολεμικής Αεροπορίας...
διδακτορικό στο ΜΙΤ.
Μου υποσχέθηκε ότι κάποια μέρα θα τον συνόδευα στις αναζητήσεις του...
ότι θα γυρνούσε να με πάρει.
Κι εγώ τον πίστεψα.
Ο πρώτος άνθρωπος στον Δία.
Ο πρώτος στον Κρόνο.
Και μετά... τίποτα.
Έναρξη επιβράδυνσης, προωθητήρας 3.
-Επιβραδύνουμε. -Μάλιστα.
Έχουμε σήμα κινδύνου από άλλο σκάφος, κυβερνήτη.
Κυβερνήτη, είναι απόρρητη αποστολή, δε σταματάμε.
Προορισμός μας είναι ο Άρης. Σταθμός Έρσα.
Ταγματάρχα, είναι σήμα κινδύνου. Η στάση είναι επιβεβλημένη.
Μπορεί να απαντήσει οποιοδήποτε εμπορικό σκάφος.
Η αποστολή αποτελεί προτεραιότητα. Δεν ακούτε τι λέω;
Ταγματάρχα, με κάθε σεβασμό, είμαστε υποχρεωμένοι να σταματήσουμε.
Είστε απλός επιβάτης, δεν καταλαβαίνω τη στάση σας.
Φυσικά, έχετε δικαίωμα να πάρετε τον έλεγχο του σκάφους...
αλλά τότε πρέπει να αποκαλύψετε τις προθέσεις σας.
Απαντήστε στο σήμα κινδύνου.
Κέντρο, το σκάφος είναι καταχωρημένο ως νορβηγικό.
Το Vesta IX, σε τροχιά γύρω απ' τον αστεροειδή Τόρο...
καταχωρημένο για βιοϊατρική έρευνα στον Κομήτη 17-Ρ, Χολμς.
Vesta IX, απαντάμε στο σήμα κινδύνου σας.
Μας ακούτε;
Το σήμα είναι σχετικά πρόσφατο.
Ίσως χτυπήθηκαν από το Κύμα.
Κέντρο, απαιτείται αναγκαστική είσοδος στο Vesta.
Ο υπολοχαγός Στάνφορντ ή εγώ θα κάνουμε μια μικρή βόλτα...
και θα πάμε στο σκάφος, όβερ.
Ντόναλντ, τι λες; Θέλεις να πας εκεί;
Ναι. Δε με πειράζει.
Φοβάται.
Ναι, ξέρω, κι η δική μου στολή μυρίζει αποδυτήρια.
Μου χρειάζεται να ξεμουδιάσω λίγο.
Οι περισσότεροι ζούμε όλη μας τη ζωή κρυμμένοι.
-Θα σε συνοδεύσω, Κυβερνήτα. -Πολύ καλά.
Το Vesta έχει καταχωρημένες 26 ψυχές.
Το σκάφος εκτελεί βιοϊατρική και ζωολογική έρευνα.
Συγγνώμη για τη διαφωνία μας πριν, Ταγματάρχα.
Είναι τιμή μου να βρίσκομαι εδώ μαζί σας.
Ο πατέρας σας είναι ο λόγος που πολλοί από εμάς κάνουμε αυτήν τη δουλειά.
Πήγε πιο μακριά από όλους.
Ήταν ο καλύτερος.
Φανταστείτε αυτά που είδε.
Φανταστείτε.
Vesta, εδώ Κηφεύς, απαντάμε στο σήμα κινδύνου σας. Μας ακούτε;
Κηφέα, το σκάφος δεν ανταποκρίνεται. Απαιτείται αναγκαστική είσοδος.
Ενεργοποιώ τον κωδικό εισόδου κινδύνου.
Vesta, εδώ Κηφεύς, απαντάμε στο σήμα κινδύνου σας. Μας ακούτε;
Ταγματάρχα, θα πάρω τον Τομέα 5. Θα ξεκινήσετε με τον Τομέα 2;
Μην πάτε πολύ μακριά.
Πού είναι όλοι;
Vesta, εδώ Κηφεύς, απαντάμε στο σήμα κινδύνου σας. Μας ακούτε;
Τάνερ, Μακμπράιντ, τσεκ.
Τάνερ, λαμβάνεις;
Τάνερ;
Επαναλαμβάνω, καλώ τον ταγματάρχη Μακμπράιντ. Καλώ τον κυβερνήτη Τάνερ.
Ηρέμησε. Σε φροντίζω. Θα τα καταφέρεις.
Κηφέα, ο κυβερνήτης δέχτηκε επίθεση από πρωτεύον έρευνας.
Ιατρική ομάδα σε επιφυλακή. Επιχειρώ έξοδο τώρα.
Κηφέα, εδώ SPACECOM. Λυπούμαστε γι' αυτήν την αναποδιά.
Ο υπολοχαγός Στάνφορντ θα αναλάβει το σκάφος...
ώσπου να επανέλθει στα καθήκοντά του ο κυβερνήτης Τάνερ. Όβερ.
SPACECOM, εδώ υπολοχαγός Στάνφορντ.
Ο κυβερνήτης Τάνερ είναι νεκρός.
Παρηγορούμαστε ξέροντας πως ο Κυβερνήτης απόλαυσε την ανταμοιβή...
Είθε οι άγγελοι κι οι άγιοι να σε συναντήσουν καθώς φεύγεις από τη ζωή.
Είθε να συναντήσεις τον Σωτήρα σου και να απολαύσεις την εικόνα του Θεού.
Αμήν.
Μακμπράιντ, Ρόι. Έτοιμος για ψυχολογική αξιολόγηση;
Ναι.
Παρακαλώ, ξεκινήστε.
Είμαι καθ' οδόν για τον Άρη.
Απαντήσαμε σε ένα σήμα κινδύνου...
κι αυτό κατέληξε σε τραγωδία.
Χάσαμε τον Κυβερνήτη.
Η απάντησή σας είναι σε επεξεργασία. Παρακαλώ, συνεχίστε.
Αυτά έχω να πω. Δηλαδή...
Πηγαίνουμε στη δουλειά, κάνουμε αυτό που πρέπει...
και μετά όλα τελειώνουν.
Είμαστε εδώ και μετά χανόμαστε.
Παρακαλώ περιγράψτε πώς σας επηρέασε το γεγονός.
Η επίθεση...
ήταν γεμάτη οργή.
Την καταλαβαίνω αυτήν την οργή.
Έχω δει αυτήν την οργή στον πατέρα μου...
και την έχω δει στον εαυτό μου.
Γιατί είμαι οργισμένος...
που έφυγε.
Μας άφησε.
Αλλά όταν...
βλέπω αυτήν την οργή, αν την απωθήσω και τη βάλω στην άκρη...
το μόνο που βλέπω είναι μια πληγή.
Βλέπω μόνο πόνο.
Νομίζω πως αυτό με κρατά σε απόσταση...
από σχέσεις...
με εμποδίζει να ανοιχτώ και να νοιαστώ πραγματικά για κάποιον.
Και δεν ξέρω πώς να το ξεπεράσω αυτό.
Δεν ξέρω πώς να το παραβλέψω.
Και με ανησυχεί.
Και δε θέλω να είμαι τέτοιος άνθρωπος.
Δε θέλω να γίνω σαν τον μπαμπά μου.
Η ψυχολογική αξιολόγησή σας είναι θετική.
Αν επιθυμείτε μια πλήρη αναφορά...
Ταγματάρχα, θα ξεκινήσετε την ακολουθία αυτόματης προσγείωσης;
Ελήφθη.
SPACECOM, πλησιάζουμε τον Άρη. Σταθμός Έρσα, νότια. Όβερ.
Τι διάολο ήταν αυτό;
Είναι κι άλλο κύμα;
Μόλις χάσαμε τον κύριο ηλεκτρικό δίαυλο.
Γυρνάμε στον δίαυλο Τσάρλι.
Κυβερνήτα, πλησιάζουμε πολύ γρήγορα. Η γωνία μας παρεκκλίνει κατά 20 μοίρες.
Προειδοποίηση. Λάθος γωνία καθόδου.
Πάμε χειροκίνητα.
Προειδοποίηση. Λάθος γωνία καθόδου.
Γύρνα σε χειροκίνητο.
-Κυβερνήτα, πρέπει να κάνεις κάτι. -Νομίζω ότι...
Γύρνα σε χειροκίνητο.
Κίνδυνος.
Έναρξη χειροκίνητης παράκαμψης. Στοιχείο 3-2...
Με το σύνθημά μου, εκτελέστε.
Μαρκ. Έχω τον έλεγχο του σκάφους.
Κίνδυνος.
2.000 μέτρα.
1.000 μέτρα.
Προειδοποίηση. Λάθος γωνία καθόδου.
Τέσσερα...
τρία...
δύο...
ένα.
Επαφή.
Κλείσιμο κινητήρα.
Ο κινητήρας σώθηκε. Δικό σου το σκάφος, Κυβερνήτα.
Ταγματάρχα, θα ξεκινήσετε την ακολουθία μετά την προσγείωση;
Ελήφθη.
Κυβερνήτα, πιστεύω ότι καταλαβαίνεις γιατί το έκανα αυτό.
Δε θα το αναφέρω στη SPACECOM.
Αυτό είναι σήμα κινδύνου.
Βιώσαμε μια εξωτερική υπέρταση.
Παρόλα αυτά, όλα τα υπόγεια συστήματα παραμένουν λειτουργικά.
Και δεν υπάρχει λόγος πανικού.
Ο προορισμός μου.
Επτά εβδομάδες που άφησα τη Γη, τον αέρα, τον ήλιο.
Γήινοι! Καλώς ήρθατε στον Ερευνητικό Σταθμό Έρσα.
Τα δέντρα και τα πουλιά.
Τα αρχεία σας, παρακαλώ.
-Κύριε; -Χτυπηθήκατε από κύμα, έτσι;
Ευτυχώς που είμαστε κάτω απ' το έδαφος, το επόμενο ίσως είναι το μεγάλο.
Επικρατεί τρέλα εδώ.
Εδώ ήταν η τελευταία γνωστή στάση του πατέρα μου.
Όλοι τρέχουν, λες και θα τελειώσουν όλα αύριο.
Περάστε εδώ, κύριε.
Βάλτε την παλάμη σας εδώ.
Πολύ καλά. Ευχαριστώ.
Μπορείτε να περάσετε στην επόμενη αίθουσα.
-Θα σας συναντήσει η Διευθύντρια. -Ευχαριστώ.
Καλώς ήρθατε στον κόκκινο πλανήτη, Ταγματάρχα.
Είμαι η Έλεν Λάντος, Διευθύντρια Επιχειρήσεων εδώ.
Χαίρομαι που βλέπω ένα νέο πρόσωπο.
Ελάτε μαζί μου.
Να χαίρεστε που φτάσατε με ασφάλεια.
Είχαμε κάποια κοσμική καταιγίδα.
Χάσαμε τρεις αστροναύτες που ήθελαν να προσγειωθούν.
Κανείς δεν ξέρει τι τις προκαλεί.
-Ταγματάρχα; -Ναι;
Χαιρόμαστε που τα καταφέρατε.
Ευχαριστώ, Έλεν, αναλαμβάνουμε εμείς τώρα.
Δεν έχεις πρόσβαση σ' αυτό το επίπεδο.
Ταγματάρχα;
Ευχαριστώ.
Αναμονή για ασφαλή εκπομπή λέιζερ. Άκρως απόρρητος σύνδεσμος.
Εύρος: Ποσειδώνας.
"Εδώ Ταγματάρχης Ρόι Μακμπράιντ.
"Επικοινωνώ μέσω ασφαλούς εκπομπής λέιζερ...
"από τον σταθμό επικοινωνιών στη Βάση Έρσα, τομέας Β. Αμερικής, Άρης.
"Προσπαθώ να επικοινωνήσω με τον Δρ Κλίφορντ Μακμπράιντ.
"Είμαι ο γιος του Δρ Μακμπράιντ, ο Ρόι.
"Πατέρα, αν μ' ακούς...
"επιχειρώ να επικοινωνήσω μαζί σου.
"Η SPACECOM θέλει να ξέρεις ότι γνωρίζουν για τις παρεμβολές...
"κι ότι δεν μπορεί να είναι δική σου ευθύνη.
"Θα ήθελαν πληροφορίες για τις προσπάθειές σου να βελτιώσεις την κατάσταση.
"Θέλουν ακόμα να σου πουν...
"ότι προτίθενται να βοηθήσουν και να στείλουν αποστολή διάσωσης, αν γίνεται.
"Ελπίζω να λάβεις αυτό το μήνυμα. Όβερ και τέλος."
Μήνυμα εστάλη. Αναμονή απάντησης.
Ρόι, θα δοκιμάσουμε ξανά στον επόμενο κύκλο.
Δωμάτια Ξεκούρασης
Με χρησιμοποιούν.
Ανάθεμά τους.
Δεν ξέρω αν ελπίζω να τον βρω...
ή να ελευθερωθώ επιτέλους απ' αυτόν.
Μπαμπά...
Μπαμπά, θα ήθελα να σε ξαναδώ.
Θυμάμαι που βλέπαμε μαζί ασπρόμαυρες ταινίες...
και τα μιούζικαλ ήταν τα αγαπημένα σου.
Θυμάμαι που με βοηθούσες στα μαθηματικά.
Μου εμφύσησες μια ισχυρή επαγγελματική ηθική.
"Δούλεψε σκληρά, παίξε αργότερα", έλεγες.
Πρέπει να ξέρεις ότι διάλεξα μια καριέρα που θα ενέκρινες.
Αφιέρωσα τη ζωή μου στην εξερεύνηση του διαστήματος.
Και σ' ευχαριστώ γι' αυτό.
Ελπίζω να επανασυνδεθούμε.
Ο αγαπημένος σου γιος, Ρόι.
Εκπομπή εστάλη, εν αναμονή για απάντηση.
Ευχαριστούμε πολύ για τη βοήθεια, Ταγματάρχα.
Θα σας στείλουμε πίσω στη Γη σύντομα. Ευχαριστούμε.
Με συγχωρείτε. Λάβατε απάντηση απ' τον πατέρα μου;
Η προσωπική σας σχέση σας καθιστά ακατάλληλο...
για να συνεχίσετε να υπηρετείτε την αποστολή.
Μου απάντησε, έτσι;
Ταγματάρχα, θα σας ενημερώσουμε για τις λεπτομέρειες το συντομότερο.
Ρόι.
-Ο σφυγμός σου είναι πολύ γρήγορος. -Το ξέρω!
Υπάρχουν θέματα και με τους βιορυθμούς σου.
Πρέπει να τα δούμε πριν επιστρέψεις με ασφάλεια στη Γη.
Ακολούθησε αυτόν τον άνδρα για ψυχολογική αξιολόγηση, παρακαλώ.
Ταγματάρχα.
Κυβερνήτη.
Κυβερνήτη!
Μακμπράιντ, Ρόι Ρ. Είστε έτοιμος για την ψυχολογική αξιολόγησή σας;
Ναι.
Πώς νιώθετε στην παρούσα φάση;
Καλά, ευχαριστώ. Θα επιστρέψω στη Γη σύντομα.
Χαίρομαι που γυρίζω σπίτι και...
Αποτύχατε στην ψυχολογική αξιολόγηση.
Θα επιστρέψετε σε δωμάτιο ξεκούρασης ώσπου να κριθείτε...
-Καλέστε την U.S. SPACECOM. -Δώστε κωδικό επαφής και προτεραιότητας.
Επείγουσα κλήση για τον Στρατηγό Στράουντ. Κωδικός Ζ 5-5-Β-Ρ.
Ο κωδικός σας δεν είναι πια έγκυρος.
Επικοινωνήστε με εκπρόσωπο αν πρόκειται περί λάθους.
Επιστρέφετε στη Γη τώρα;
Θέλετε κάτι;
Έχω πάει εκεί μόνο μία φορά.
Όταν ήμουν παιδί.
Γεννήθηκα εδώ.
Αλλά το θυμάμαι πολύ καλά.
Ήταν... όμορφα.
Θα προτιμούσα να μείνω μόνος τώρα.
Ήρθατε εξαιτίας των κοσμικών ακτινών, έτσι;
Αυτό είναι απόρρητο.
Το σκάφος με το οποίο ήρθατε, τον Κηφέα...
θέλουν να το επιτάξω για το βαθύ διάστημα...
γεμάτο με πυρηνικά όπλα, το ξέρετε αυτό;
Για μια αποστολή έρευνας και καταστροφής.
Είμαι υπεύθυνη για πάνω από 1.100 άτομα εδώ.
Σ' αυτήν τη βάση.
Πρέπει να ξέρω.
Θα πεθάνουμε;
Δεν ξέρω τι θα γίνει τώρα.
Ξέρω ποιος είστε.
Είστε ο γιος του Κλίφορντ Μακμπράιντ.
Ναι.
Τότε είμαστε κι οι δυο θύματα του Σχεδίου Λίμα.
Οι γονείς μου έφυγαν για εκείνη την αποστολή.
Μοιραζόμαστε μια μεγάλη απώλεια, Ρόι.
Σε παρακαλώ, πες μου.
Ο Κηφέας φεύγει σε πέντε ώρες.
Είχες δίκιο.
Το Κύμα έρχεται απ' το Σχέδιο Λίμα.
Η απόλυτη καταστροφή είναι πολύ πιθανή.
Η SPACECOM αποφάσισε ότι είμαι ακατάλληλος να συνεχίσω.
Μόνο αυτό ξέρω.
Πιστεύω ότι ο πατέρας σου ζει.
Δε σου είπαν ποτέ τι του συνέβη εκεί πέρα, έτσι;
Διοίκηση Διαστήματος ΗΠΑ Άκρως Απόρρητη Ενημέρωση ΑP4278.
Απόρρητη Ενημέρωση Ανταρσία Λίμα
Το κέντρο επικοινωνιών έλαβε αυτό το σήμα κινδύνου...
από το πλήρωμα του Σχεδίου Λίμα, υπό τη διοίκηση του Κλίφορντ Μακμπράιντ.
Εδώ Κλίφορντ Μακμπράιντ, από το Σχέδιο Λίμα.
Αποκαλύπτω μια τραγωδία.
Εδώ, στο άκρο του ηλιακού μας συστήματος, κάποιοι δικοί μας...
δεν μπόρεσαν να διαχειριστούν την ψυχολογική φθορά...
λόγω της απόστασης απ' την πατρίδα.
Επιθυμούσαν να επιστρέψουν στη Γη κι εγώ δεν το επέτρεψα.
Πρέπει να αναφέρω το γεγονός ότι έκαναν ανταρσία...
διέπραξαν σαμποτάζ, προσπάθησαν να επιτάξουν το σκάφος μου.
Αναγκάστηκα να αντιδράσω με την ίδια δριμύτητα.
Απενεργοποίησα έναν τομέα του συστήματος υποστήριξης ζωής του σταθμού μας...
και αναμφίβολα τιμώρησα και αθώους μαζί με τους ενόχους.
Δε θα γυρίσουμε πίσω. Θα πάμε πιο βαθιά στο διάστημα.
Θα βρούμε εξωγήινη νοημοσύνη.
Είμαι αφιερωμένος για πάντα σ' αυτόν τον σκοπό.
Η SPACECOM δε θα επέτρεπε ποτέ την καταστροφή της εικόνας τους...
κι έτσι τον έκαναν ήρωα για να προστατεύσουν τον εαυτό τους.
Ο πατέρας σου δολοφόνησε τους γονείς μου.
Αυτό το τέρας μας απειλεί όλους.
Και τώρα είναι δικό σου βάρος.
Μπορείς να με βάλεις σ' αυτό το σκάφος;
Μπορώ να σε βάλω στον πύραυλο.
Μετά, είσαι μόνος σου.
Θα τον αντιμετωπίσω εγώ.
Θα αντιμετωπίσω τον πατέρα μου.
Αυτός είναι χάρτης μιας υπόγειας λίμνης κάτω απ' την προβλήτα εκτόξευσης.
Θα μπορέσεις να μπεις στο σκάφος από εκεί.
Πλησιάζουμε.
Θα σε κυνηγήσουν, ξέρεις.
Το ξέρω.
Δε με νοιάζει πια.
Πρέπει να γυρίσω, να κάνω ό,τι μπορώ.
Καλή τύχη.
Απομακρύνομαι όλο και πιο πολύ απ' τον ήλιο...
προς εσένα.
Είσαι ζωντανός.
Όλον αυτόν τον καιρό.
Πρέπει να αποδεχτώ ότι ποτέ δε σε ήξερα.
Ή μήπως είμαι σαν εσένα...
και βουλιάζω στην ίδια μαύρη τρύπα;
Εδώ Κέντρο Ελέγχου Κηφέα...
ώρα εκτόξευσης σε 11 λεπτά, 7 δεύτερα.
Η αντίστροφη μέτρηση συνεχίζεται, με προγραμματισμένη ώρα απογείωσης...
στις 7:51 π.μ.
Εδώ Έλεγχος Εκτόξευσης. Επικείμενη εκτόξευση.
Διενεργείται ο τελικός έλεγχος από το αζιμούθιο πτήσης...
και συγχρονίζουμε τα ρολόγια του σκάφους...
με το Κέντρο Ελέγχου στην Έρσα.
Οι κινητήρες οπλίστηκαν.
Δέκα, εννιά...
οκτώ, επτά, έξι...
πέντε, τέσσερα...
Έχουμε επαφή.
...δύο, ένα.
Εκτόξευση.
7:51, Συντονισμένη Παγκόσμια Ώρα.
Έχουμε παραβίαση.
Στον αεραγωγό.
SPACECOM, εδώ Κηφέας. Έχουμε παραβίαση στον αεραγωγό.
Τι να κάνουμε; Όβερ.
Το βλέπουμε κι εμείς. Το ψάχνουμε. Μείνετε σε αναμονή.
SPACECOM, χρειαζόμαστε εντολές, παρακαλώ. Όβερ.
Μακμπράιντ προς Κυβερνήτη Στάνφορντ...
Με λαμβάνετε;
Χριστέ μου, είναι ο Μακμπράιντ. Παραβίασε τον αεραγωγό.
Κυβερνήτη, είμαι ο Ταγματάρχης Μακμπράιντ. Βρίσκομαι στο σκάφος.
Δεν αποτελώ απειλή. Επαναλαμβάνω, δεν αποτελώ απειλή.
Η παρουσία σας θέτει σε κίνδυνο την αποστολή. Μείνετε εκεί που είστε!
Μην προχωρήσετε άλλο.
-SΡACECOM... -Αναμείνατε.
SPACECOM, ποιες είναι οι εντολές σας;
Πρόκειται να μεταβούμε σε προώθηση μακρινών αποστάσεων.
Δε θα φτάσετε στον Ποσειδώνα χωρίς εμένα.
Με χρειάζεστε.
Εξουδετερώστε τον Ταγματάρχη. Με κάθε μέσο, εξουδετερώστε τον.
Ελήφθη.
Μην τους ακούς, Κυβερνήτη. Αναλαμβάνω όλη την ευθύνη.
Ταγματάρχα, μείνετε εκεί που είστε. Μην προχωρήσετε άλλο. Με ακούτε; Όβερ.
-Εξουδετερώστε τον Ταγματάρχη. -Γιοσίντα, δεν αποτελώ απειλή.
Δεν είμαι εγώ ο εχθρός.
-Είμαι με το μέρος σας. -Ταγματάρχα, έχουμε διαταγές.
Να πάρει! Έχουμε αποκόλληση!
Φρανκ, φύγε από εκεί! Ντίβερς! Ντίβερς, σε παρακαλώ!
Κάθαρμα!
Μόλυνση αέρα.
Πάρε οξυγόνο! Γιοσίντα, οξυγόνο!
Αναπνευστήρας.
Ανάπνευσε.
Εισπνοή!
Τι έκανα;
Αποστολή, εδώ Ταγματάρχης Ρόι Μακμπράιντ.
Επιβιβάστηκα στον Κηφέα κατά παράβαση των οδηγιών.
Δεν το έκανα με εχθρικές διαθέσεις.
Αλλά εξαιτίας των πράξεών μου, με λύπη σας ενημερώνω...
ότι όλο το πλήρωμα είναι νεκρό.
Το μαύρο κουτί θα σας πει την ιστορία.
Η Ιστορία θα αποφασίσει.
Είμαι καθ' οδόν για τον Ποσειδώνα.
Παραμένω απόλυτα αφοσιωμένος...
στην ολοκλήρωση της αποστολής...
δηλαδή στην ολοκληρωτική καταστροφή του Σχεδίου Λίμα.
Απενεργοποιώ όλες τις επικοινωνίες.
Θα παραμείνω αποσυνδεμένος ως το τέλος, για να αποφύγω τον εντοπισμό.
Όβερ και τέλος.
Εκτιμώμενη διάρκεια ταξιδιού...
79 ημέρες, τέσσερις ώρες, οκτώ λεπτά.
Φαίνεσαι πολύ απασχολημένος με τη δουλειά σου.
Νιώθω ότι είμαι μόνη συνέχεια.
Δεν ξέρω τι κάνουμε.
Είσαι πολύ απόμακρος.
Θέλω να πω, ακόμα κι όταν είσαι εδώ, δεν ξέρω πού είσαι.
Νιώθω ότι σε ψάχνω συνέχεια...
προσπαθώ να συνδεθώ μαζί σου, να είμαι κοντά σου...
κι αυτό είναι απαίσιο.
Έχω δική μου ζωή, ξέρεις.
Είμαι ξεχωριστός άνθρωπος.
Και δεν μπορώ να σε περιμένω.
Ενεργοποίηση σωλήνα σίτισης.
...προκαλέσαμε τεράστιο ενδιαφέρον...
σε όλον τον κόσμο, κι είμαστε ευγνώμονες γι' αυτό.
Κάνουμε σπουδαία πράγματα εδώ, πολύ σπουδαία.
Θα δώσουμε απάντηση στο πιο καίριο ερώτημα...
πότε θα βρούμε νοήμονα ζωή εδώ πέρα;
Και ξέρουμε ότι θα βρούμε, σύμφωνα με την Εξίσωση Ντρέικ.
Εδώ βλέπετε τον νέο στεμματογράφο, έτοιμο να ανοίξει.
Τον βλέπετε ν' ανοίγει, σαν λουλούδι. την άνοιξη.
Σκέφτομαι ότι δεν είστε άξιοι πια...
οπότε...
σας αποχαιρετώ.
Ρόι;
...η παραίτησή σου με κάνει ν' αμφιβάλλω...
όχι μόνο για την κρίση, αλλά και για τον χαρακτήρα σου.
-Πλησιάζουμε τον Άρη τώρα. -Έχει πάει στον Άρη;
-Μόλις περάσαμε τον Δία... -Να σου πω ένα μυστικό;
Με προορισμό τον Ποσειδώνα.
Αντάλλαξες...
μια ματιά στο άπειρο...
Απαλλάχτηκα απ' τις ηθικές αναστολές σου. Βλέπω καθαρά.
Πηγαίνω στον Ποσειδώνα...
Η έλλειψη βαρύτητας, η διάρκεια του ταξιδιού, με επηρεάζουν...
σωματικά και ψυχικά.
Είμαι μόνος.
Κάτι που πάντα πίστευα ότι προτιμούσα.
Είμαι μόνος.
Αλλά ομολογώ...
ότι αρχίζει να με κουράζει.
Είμαι μόνος.
Όβερ και τέλος.
Απογοήτευσα πολλούς ανθρώπους.
Γεια σου, Ρόι.
Ξέρω ότι είναι λίγο περίεργο...
που σου στέλνω αυτό το βίντεο και δε σου μιλάω αυτοπροσώπως...
Είμαι εγωιστής. Είμαι πολύ εγωιστής.
Είμαι εγωιστικό άτομο.
Και ξέρω με βεβαιότητα ότι κάνω το έργο του Θεού.
-Η συγχώρεση είναι μαλακία. -Θα βρούμε τ' αδέλφια μας...
Αγαλλίαση!
Πλησιάζουμε την τοποθεσία που υπέδειξε ο Μακμπράιντ Ρόι.
Ανασύρθηκε, ασφαλής εκπομπή λέιζερ Άρη.
Είσοδος στη ζώνη σήματος Ποσειδώνα.
Εκτέλεση 72 συν 99.
Εκτελέσθηκε.
Κωδικός ενεργοποίησης πυρηνικών προσβάσιμος μέσω φακέλου 52Β.
Καταγραφικό πτήσης, η τροχιά του Σχεδίου Λίμα αλλοιώνεται.
Η θέση του έχει αλλάξει από τις προγραμματισμένες συντεταγμένες.
Χρειάζομαι κάψουλα μεταφοράς για τους δακτύλιους του Ποσειδώνα.
Ο Κηφεύς θα μείνει στον αυτόματο πιλότο ως την ολοκλήρωση της αποστολής.
Όλη μου τη ζωή φοβόμουν να τον αντιμετωπίσω.
Ακόμα και τώρα φοβάμαι.
Τι περιμένω;
Στο τέλος, ο γιος υποφέρει απ' τις αμαρτίες του πατέρα.
Προειδοποίηση. Υπέρταση. Ζημιά στη CPU.
Προειδοποίηση. Υπέρταση.
Λίμα, εδώ Ταγματάρχης Μακμπράιντ απ' τον Κηφέα.
Ένοπλες Δυνάμεις ΗΠΑ, Τομέας Διαστήματος.
Προσπάθεια επικοινωνίας με τον Δρ Κλίφορντ Μακμπράιντ. Όβερ.
Λίμα, εδώ Κηφέας. Λαμβάνετε; Όβερ.
Ζημιά στο σκάφος. Αδυναμία πρόσδεσης.
ΜΑΚΜΠΡΑΪΝΤ
ΕΙΝΑΙ ΚΑΝΕΙΣ ΕΚΕΙ ΕΞΩ;
ΖΩΗ ΠΕΡΑ ΑΠΟ ΤΗ ΓΗ
ΝΑΙ ΝΑΙ ΝΑΙ
Ρόι;
Ρόι, εσύ είσαι;
Έχω καταρράκτες, δε βλέπω καλά.
Γεια σου, μπαμπά.
Είσαι μόνος;
Ναι.
Ο καπετάνιος πάντα βουλιάζει με το πλοίο.
Είμαι πολύ καιρό μόνος εδώ.
Προσπαθώ να σταματήσω αυτό το κύμα.
Τι συνέβη;
Οι λίγοι τελευταίοι πιστοί μου προσπάθησαν να δραπετεύσουν.
Και ξεκίνησαν όλο αυτό.
Προκάλεσαν τήξη εκεί πέρα, Ρόι.
Μαλώσαμε και η διαμάχη μας προκάλεσε καταστροφή.
Γι' αυτό ήρθα. Θα το σταματήσω.
Θα γυρίσουμε κι οι δυο σπίτι, ίσως.
Σπίτι;
Ναι.
Εδώ είναι το σπίτι μου.
Είναι ταξίδι χωρίς επιστροφή, γιε μου.
Μιλάς για τη Γη;
Δεν υπήρχε ποτέ τίποτα για μένα εκεί.
Ποτέ δε νοιάστηκα για σένα, τη μητέρα σου ή τις μικρές ιδέες σας.
Για 30 χρόνια αναπνέω αυτόν τον αέρα, τρώω αυτό το φαγητό...
υπομένω τις κακουχίες...
κι ούτε μία φορά δε σκέφτηκα το σπίτι.
Το ξέρω, μπαμπά.
Ήξερα ότι έτσι θα χήρευε η μητέρα σου...
και θα ορφάνευες εσύ...
αλλά εγώ βρήκα το πεπρωμένο μου.
Κι έτσι, εγκατέλειψα τον γιο μου.
Σ' αγαπώ ακόμα, μπαμπά.
Θα σε πάω πίσω.
Έχω δουλειά να κάνω.
Έχω άπειρη δουλειά να κάνω.
Πρέπει να βρω νοήμονα ζωή.
Είναι ώρα να φύγουμε.
Δεν έχουμε πολύ χρόνο.
Έλα.
Θαυμάζω το κουράγιο σου, που ήρθες μόνος, Ρόι...
που έκανες τέτοιο ταξίδι και με ακολούθησες εδώ.
Αναρωτιέμαι τι θα μπορούσαμε να καταφέρουμε μαζί.
Αλλά υποθέτω...
ότι οι μοίρες μου στέρησαν τον συνεργάτη που έπρεπε να έχω.
Αν είχαμε πιο πολλούς σαν εσένα...
θα συνεχίζαμε, θα βρίσκαμε αυτό που ψάχνουμε.
Το πλήρωμά μου εξέτασε όλα τα στοιχεία...
δε βρήκαν άλλη ζωή εκεί έξω.
Καμιά συνειδητότητα.
Τα παράτησαν.
Μερικές φορές...
η ανθρώπινη θέληση πρέπει να ξεπερνάει το αδύνατον.
Εμείς οι δυο πρέπει να συνεχίσουμε, Ρόι. Μαζί.
Να βρούμε αυτό που η επιστήμη ισχυρίζεται ότι δεν υπάρχει.
Εσύ κι εγώ, μαζί, Ρόι.
Γιατί το Σχέδιο Λίμα μάς είπε...
ότι είμαστε ολομόναχοι στο γνωστό σύμπαν.
Δεν μπορώ να αποτύχω.
Μη μ' αφήσεις να αποτύχω, Ρόι.
Μπαμπά...
δεν απέτυχες.
Τώρα ξέρουμε...
ότι μόνο εμείς υπάρχουμε.
Οπλισμός. Διάρκεια τρεις ώρες.
Μπαμπά! Σταμάτα!
Ρόι!
Άφησέ με.
Άφησέ με, Ρόι.
Ρόι, άφησέ με.
Άφησέ με, Ρόι.
Μπαμπά!
Άφησέ με, Ρόι.
Λύσε με.
Λύσε με, γιε μου.
Γιατί να συνεχίσω;
Γιατί να συνεχίσω να προσπαθώ;
Συγκεντρώνεις τη δουλειά μου, βλέπω.
Έναρξη download.
Είμαστε είδος που πεθαίνει, Ρόι.
Φωτογράφισε παράξενους και μακρινούς κόσμους με μεγάλη λεπτομέρεια.
Ήταν όμορφοι, μεγαλειώδεις...
προκαλούσαν δέος και θαυμασμό.
Αλλά κάτω απ' τις άψογες επιφάνειες...
δεν υπήρχε τίποτα.
Ούτε αγάπη, ούτε μίσος.
Ούτε φως, ούτε σκοτάδι.
Έβλεπε μόνο ό,τι δεν υπήρχε...
κι έχασε αυτό που ήταν μπροστά στα μάτια του.
Κέντρο, εδώ Ταγματάρχης Ρόι Μακμπράιντ.
Έφτασα στο Σχέδιο Λίμα.
Καταστρέφω το οικοδόμημα...
για να εμποδίσω άλλα κύματα να φτάσουν στη Γη...
με τα πυρηνικά που υπάρχουν εδώ.
Θα επιχειρήσω να επιστρέψω χρησιμοποιώντας την έκρηξη ως κύριο προωστικό.
Σε περίπτωση που δεν επιβιώσω, συγκέντρωσα σημαντικά στοιχεία απ' το Λίμα.
Πρέπει να γίνει κάθε προσπάθεια να διασωθούν.
Τροχιά, Γη. 2.714 δισεκατομμύρια μίλια.
Αδημονώ για τη μέρα που θα λήξει η μοναξιά μου.
Και θα γυρίσω σπίτι.
Πυροδότηση σε 20 δευτερόλεπτα.
Θετικό, είμαστε έτοιμοι.
Το σύστημα πτήσης USP λειτουργεί. Ευχαριστώ.
K-R-5 στο 4-2.
Ελήφθη. Είμαστε έτοιμοι.
Είμαι σταθερός, ήρεμος.
Κοιμήθηκα καλά. Χωρίς εφιάλτες.
Είμαι ενεργός κι αφοσιωμένος.
Έχω αντίληψη του περιβάλλοντός μου κι όσων είναι γύρω μου.
Είμαι προσεκτικός.
Εστιάζω στο σημαντικό κι αποκλείω όλα τα άλλα.
Δεν είμαι σίγουρος για το μέλλον...
αλλά δεν ανησυχώ.
Θα βασιστώ σ' αυτούς που είναι κοντά μου.
Και θα μοιραστώ το φορτίο τους...
όπως κι εκείνοι μοιράζονται το δικό μου.
Θα ζήσω...
και θ' αγαπήσω.
Υποβολή.
ΑΠΟΔΟΣΗ ΔΙΑΛΟΓΩΝ: Όλια Στήνιου
ΤΕΛΟΣ
Υποστηρίξτε μας και γίνεται VIP μέλη για να αφαιρέσετε όλες τις διαφημίσεις από το @ subs4free.info